Mə ngádzə́ŋ naa mə́ tóán fas ai fəg é dzam ásə̄ lábɔban á yób á sí mū. Ákə̄ kwí, m̀bə̂ esíé tūŋ énye Zambá á ngāvə́ bod. 14Mə ngábəbə é dzóm ésə̄ yábɔban á ńló dzóbo á sí, mə ńtálā nâ mə́sə mə́ nə hə dzə́dzāā, ǹtsídán évúndu. 15É dzóm e nə ńkɔ̄d, bə́ sə́ kig dzɔ́ dzǎm nyoe, é dzóm yádzə́man é sə́ kig láŋaban á táŋ. 16Ndɔ̄ mə ngádzó ai mǎmēn nâ: “Mə nyɔ́ mə̄ kóan yǎ fəg a lodo é bod bə́sə bə́ ngábə́ ma mīńkūkúmá ósū á Yērúzalɛm”. Ńdɔ mə ngávun fəg ai ǹyəmán mam evǔvunu. 17Mə ngádzə́ŋ ai ǹnə́m wáma ósə̄ nâ mə́ tóán yəm é dzóm é nə́ fəg ai édzí é nə̄ ákūd ai esúgúlu; ákə̄ kwí, mə ǹtálā nâ tɔ nálā ó nə fɔ́ɔ́ fə hə ǹtsídán évúndu. 18Amú ai abuí fəg, olún wâ ó ngabuí fə, ényɔ̄ ā bulu oyəm a bulu miǹtyé.